**JAVNI POZIV**

**ZA PRIJAVLjIVANјE KANDIDATA ZA AŽURANTE**

– prijavlјivanje od 22. avgusta (od 8 časova) do 23. avgusta (do 20 časova) –

Republički zavod za statistiku (u dalјem tekstu: Zavod) upućuje javni poziv svim zainteresovanim kandidatima da se prijave za posao ažuranta za potrebe sprovođenja **„Istraživanja zdravlјa stanovništva Srbije, 2019. - IPA 2018 MB”.**

Zavod će za sprovođenje ovog istraživanja angažovati ukupno **20 ažuranata** i to:

- po jedan ažurant za sledeće područne statističke centare – Valјevo, Zaječar, Zrenjanin, Kragujevac, Kralјevo, Leskovac, Niš, Novi Sad, Pančevo, Smederevo, Sremska Mitrovica, Subotica, Užice i Šabac, i

- šest ažuranata za područje grada Beograda.

**Opšti uslovi koje kandidat treba da ispuni:**

* da je državlјanin Republike Srbije;
* da je punoletan i radno sposoban;
* da je stekao najmanje srednje obrazovanje u četvorogodišnjem trajanju;
* da je nezaposlen (u periodu od 2. septembra do 30. septembra 2019. godine) ili da je korisnik starosne penzije;\*
* da (u periodu od 2. septembra do 30. septembra 2019. godine) nije radno angažovan po osnovu ugovora o obavlјanju privremenih i povremenih poslova, ugovora o delu niti ugovora o stručnom osposoblјavanju i usavršavanju;
* da nije osuđivan – dokazuje se uverenjem koje izdaje MUP (ne starijim od 6 meseci);
* da protiv njega nije pokrenut krivični postupak i da nije pokrenuta istraga – dokazuje se potvrdom koju izdaju osnovni sudovi (ne starijim od 6 meseci).

Sa izabranim kandidatima zaklјučuje se **Ugovor o privremenim i povremenim poslovima**.

\***Važna napomena:** Korisniku porodične penzije koji stekne svojstvo osiguranika, sklapanjem ugovora o privremenim i povremenim poslovima može biti obustavlјena isplata porodične penzije za vreme trajanja ugovora u skladu sa članom 117. Zakona o penzijskom i invalidskom osiguranju („Službeni glasnik RS” br. 34/03, 64/04 - US, 84/04 - dr. zakon, 85/05, 101/05 - dr. zakon, 63/06 - US, 5/09, 107/09, 101/10, 93/12, 62/13, 108/13, 75/14, 142/14, 73/18).

Pozivaju se građani koji žele da učestvuju u Istraživanju zdravlјa stanovništva Srbije, u svojstvu ažuranta da se u periodu **od 22. do 23. avgusta 2019. godine** prijave Republičkom zavodu za statistiku.

Zainteresovani kandidati se mogu prijaviti isklјučivo popunjavanjem **elektronske prijave**. Broj prijava je ograničen.

Kandidati za koje se, uvidom u tražena dokumenta, ustanovi da ne ispunjavaju opšte uslove definisane javnim pozivom, biće isklјučeni iz dalјeg postupka, a kandidati za koje se utvrdi da su u prijavi dali netačne podatke, biće ponovo bodovani.

U slučaju da kandidati ostvare isti ukupan broj bodova, prednost će imati kandidati sa većim brojem bodova dobijenih na razgovoru.

Zadatke ažuranata, kao i proceduru za njihov izbor, možete pogledati - [**ovde**](file:///\\10.13.18.55\c$\inetpub\wwwroot\stat.gov.rs\Media\4589\ažuranti_zadaci-i-procedura-za-njihov-izbor_ehis2019_lekt_lat.docx).

Rang liste kandidata sa ukupno ostvarenim bodovima po prijavi, kao i spisak kandidata koji se pozivaju na testiranje i razgovor, biće objavlјene **24. avgusta 2019. godine** na veb-sajtu Zavoda.